ZAPISNIK UPRAVNEGA ODBORA DOS LJUBLJANA ZA LETO 2020

Upravni odbor se v sezoni 2020/21, zaradi epidemije covid-19 ni sestal v živo, je pa komunikacija potekala korespondenčno preko spleta. Potekala je med naslednjimi člani: Dejan Perčič, Janez Šuštaršič, Jana Prešeren, Rok Zajec, Gašper Hribar in Daniel Sever.

AD 1

Upravni odbor je načrtoval izvedbo skupščine DOS Ljubljana 2020, ki je potekala v Ljubljani, dne 9.3. Seznanila se je z številom članom komisij in odborov društva in razpisala volitve na skupščini. Govora je bilo tudi o spodbujanju mladih k sodelovanju v društvu in o vprašalniku o zadovoljstvu članov, s katerim bi skušali zmanjšati število sodnikov, ki preneha s sojenjem.

Sklep 1: Tajnik društva pošlje vsem članom obvestilo o datumu in kraju skupščine.

Sklep 2: Tajnik društva objavi razpis za kandidaturi v članstvo Disciplinske komisije in Nadzornega odbora.

Sklep 3: Predsednica društva na skupščini pozove mlade k sodelovanju pri organizaciji društva.

Sklep 4: Na skupščini se izda anketa o zadovoljstvu članov in njihovim predlogom za izboljšanje organizacije in njenih procesov.

AD 2

Da bi novim sodnikom omogočili čim lažji vstop v svet sojenja, smo načrtovali mapo za začetnike in ostalih napotkov. Za sodelovanje pri izdelavi smo povabili naše člane in nekatere člane ZOSS. Osnutek je bil realiziran, ni pa še pripravljen za izvod, saj je potrebno urediti še izgled.

Sklep 5: Tajnik društva povabi člane, k sodelovanju pri izdelavi mape za začetnike.

Sklep 6: Osnutek mape naj bo pripravljen do začetka nove tekmovalne sezone.

AD 3

V sezoni 2020/2021 so majice z dolgimi rokavi postale del sodniške opreme. Soglasno je bil sprejet sklep o subvencioniranju majic.

Sklep 7: Sodnikom, ki so ali pa še bodo naročili sodniško majico z dolgimi rokavi do konca tekmovalne sezone 2020/2021, jim DOS Ljubljana subvencionira nakup prve majice glede na pravilnik o aktivnosti.

Zapisal: Gašper Hribar